2002D0757 — LT — 20.12.2013 — 003.001

Šis dokumentas yra skirtas tik informacijai, ir institucijos nėra teisiškai atsakingos už jo turinį

►B KOMISIJOS SPRENDIMAS 2002 m. rugsėjo 19 d. dėl laikinų nepaprastųjų fitosanitarinių priemonių, skirtų apsaugoti Bendriją nuo Phytophthora ramorum Werres, De Cock & Man in ’t Veld sp. nov. įvežimo ir paplitimo joje (pranešta dokumentu Nr. C(2002) 3380) (2002/757/EB) (OL L 252, 20.9.2002, p.37)

iš dalies keičiamas:









▼B

KOMISIJOS SPRENDIMAS

2002 m. rugsėjo 19 d.

dėl laikinų nepaprastųjų fitosanitarinių priemonių, skirtų apsaugoti Bendriją nuo Phytophthora ramorum Werres, De Cock & Man in ’t Veld sp. nov. įvežimo ir paplitimo joje

(pranešta dokumentu Nr. C(2002) 3380)

(2002/757/EB)







EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 2000 m. gegužės 8 d. Tarybos direktyvą 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje ( 1 ) su paskutiniais pakeitimais, padarytais Komisijos direktyva 2002/36/EB ( 2 ), ypač į jos 16 straipsnio 3 dalies trečią sakinį, kadangi: (1) Jei, valstybės narės nuomone, kyla pavojus, kad į jos teritoriją gali būti įvežtas ir paskleistas Direktyvos 2000/29/EB I arba II priede nenurodytas kenksmingas organizmas, ji gali laikinai imtis papildomų priemonių nuo gresiančio pavojaus apsiginti. (2) Jungtinė Karalystė 2002 m. balandžio 29 d. pranešė kitoms valstybėms narėms ir Komisijai apie Phytophthora ramorum Werres, De Cock & Man in ’t Veld sp. nov., toliau – kenksmingas organizmas, protrūkius jos teritorijoje ir 2002 m. gegužės 13 d. patvirtino papildomas priemones, skirtas apsaugoti Bendriją nuo šio kenksmingo organizmo įvežimo ir paskleidimo joje. Be to, 2002 m. balandžio 29 d. apie minimo organizmo protrūkius savo teritorijose paskelbė Nyderlandai ir Vokietija. (3) Šiuo metu minimas kenksmingas organizmas į Direktyvos 2000/29/EB I arba II priedus neįtrauktas. Tačiau turima moksline informacija pagrįsta preliminari kenkėjų rizikos analizė parodė, kad šio kenksmingo organizmo žalingas poveikis Bendrijos augalų sveikatai gali būti svarbus, ypač tik Jungtinėse Amerikos Valstijose esančių neeuropinių izoliatų – Bendrijos ąžuolams ir europinių izoliatų – dekoratyviniams augalams, pvz., Rhododendron spp. ir Viburnum spp. Valstybių narių susijusių tarnybų buvo paprašyta tęsti mokslinį darbą apie neeuropinių izoliatų Bendrijos ąžuolams keliamą pavojų, kenksmingo organizmo epidemiologiją ir galimus (parazitų) šeimininkus. (4) Todėl būtina imtis laikinų nepaprastųjų fitosanitarinių priemonių prieš minimo kenksmingo organizmo įvežimą į Bendriją ir paplitimą joje. (5) Šios priemonės turėtų būti taikomos apsaugant Bendriją nuo kenksmingo organizmo įvežimo arba jo paplitimo, žinomų kenksmingų organizmų apniktų augalų auginimo bei judėjimo Bendrijoje, kenksmingo organizmo kontrolei ir bendresnio pobūdžio Bendrijoje esančio kenksmingo organizmo priežiūrai arba nuolatinei tokios priežiūros stokai. Tačiau šių priemonių nebūtina taikyti Rhododendron simsii Planch, išskyrus vaisius ir sėklas, nes iš turimos informacijos aišku, kad šiems augalams minėtas kenksmingas organizmas įtakos nedaro. (6) Pirmiau minėtų priemonių rezultatai i bus reguliariai vertinami 2002 ir 2003 metais, ypač remiantis informacija, kurią turi pateikti valstybės narės. Atsižvelgiant į to vertinimo rezultatus ir valstybių narių pateiktą mokslinę nuomonę, bus svarstomos galimos tolesnės priemonės. (7) Šiame sprendime numatytos priemonės atitinka Augalų sveikatos nuolatinio komiteto nuomonę, kadangi: PRIĖMĖ ŠĮ SPRENDIMĄ:







1 straipsnis

Šiame sprendime:

1) „kenksmingas organizmas“ – tai Phytophthora ramorum Werres, De Cock & Man in ’t Veld sp. nov.;

▼M2

2) „neatsparūs (kenkėjams) augalai“ – tai: Acer macrophyllum Pursh., Acer pseudoplatanus L., Adiantum aleuticum (Rupr.) Paris, Adiantum jordanii C. Muell., Aesculus californica (Spach) Nutt., Aesculus hippocastanum L., Arbutus menziesii Pursh., Arbutus unedo L., Arctostaphylos spp. Adans, Calluna vulgaris (L.) Hull, Camellia spp. L., Castanea sativa Mill., Fagus sylvatica L., Frangula californica (Eschsch.) Gray, Frangula purshiana (DC.) Cooper, Fraxinus excelsior L., Griselinia littoralis (Raoul), Hamamelis virginiana L., Heteromeles arbutifolia (Lindley) M. Roemer, Kalmia latifolia L., Laurus nobilis L., Leucothoe spp. D. Don, Lithocarpus densiflorus (Hook. & Arn.) Rehd., Lonicera hispidula (Lindl.) Dougl. ex Torr. & Gray, Magnolia spp. L., Michelia doltsopa Buch.-Ham. ex DC, Nothofagus obliqua (Mirbel) Blume, Osmanthus heterophyllus (G. Don) P. S. Green, Parrotia persica (DC) C.A. Meyer, Photinia x fraseri Dress, Pieris spp. D. Don, Pseudotsuga menziesii (Mirbel) Franco, Quercus spp. L., Rhododendron spp. L., išskyrus Rhododendron simsii Planch., Rosa gymnocarpa Nutt., Salix caprea L., Sequoia sempervirens (Lamb. ex D. Don) Endl., Syringa vulgaris L., Taxus spp. L., Trientalis latifolia (Hook), Umbellularia californica (Hook. & Arn.) Nutt., Vaccinium ovatum Pursh ir Viburnum spp. L. augalai, išskyrus jų vaisius ir sėklas;

3) „neatspari mediena“ – tai Acer macrophyllum Pursh., Aesculus californica (Spach) Nutt., Lithocarpus densiflorus (Hook. & Arn.) Rehd., Quercus spp. L. ir Taxus brevifolia Nutt. mediena;

4) „neatspari žievė“ – tai Acer macrophyllum Pursh., Aesculus californica (Spach) Nutt., Lithocarpus densiflorus (Hook. & Arn.) Rehd., Quercus spp. L. ir Taxus brevifolia Nutt. nulupta žievė.

▼B

2 straipsnis

Į Bendriją draudžiama įvežti ir joje platinti neeuropinius arba europinius kenksmingo organizmo izoliatus.

3 straipsnis

▼M3

1. Neatsparius augalus ir neatsparią medieną į Sąjungos teritoriją galima įvežti tik tada, jei ji atitinka šio sprendimo I priedo 1a dalyje ir 2 dalyje nustatytas nepaprastąsias fitosanitarines priemones, jei laikomasi Direktyvos 2000/29/EB 13 straipsnio 1 dalies pirmoje pastraipoje nustatytos tvarkos ir jei, laikantis minėtos tvarkos, atliekamas tyrimas dėl kenksmingojo organizmo neeuropinių izoliatų ir nustatoma, kad neatspariuose augaluose ir neatsparioje medienoje kenksmingojo organizmo nėra.

Nukrypstant nuo pirmosios pastraipos, iki 2016 m. lapkričio 30 d. Jungtinių Amerikos Valstijų kilmės stambialapio klevo (Acer macrophyllum Pursh) ir ąžuolo (Quercus spp. L.) pjautinę medieną be žievės galima įvežti į Sąjungą nesilaikant šio sprendimo I priedo 2 dalyje nustatytų sąlygų, jei laikomasi šio sprendimo II priede nurodytų sąlygų.

▼B

2. ►M3 Šio sprendimo I priedo ◄ 1a punkto ir 2 punkto nuostatos taikomos Bendrijai skirtiems, Jungtinėse Amerikos Valstijose užaugusiems neatspariems augalams ir neatspariai medienai, išvežamiems nuo 2002 m. lapkričio 1 d. imtinai.

3. IV priedo I skirsnio 3 punkto A dalyje nustatytos priemonės, taikomos Quercus L. medienai iš Jungtinių Amerikos Valstijų, įskaitant nebeturinčią natūralios rąsto formos, netaikomos ►M3 šio sprendimo I priedo ◄ 2 punkto b papunkčio reikalavimus atitinkančiai neatspariai Quercus L. medienai.

4. Nuo 2002 m. lapkričio 1 d. į Bendriją iš trečiųjų šalių, išskyrus Jungtines Amerikos Valstijas, įvežti ►M1 sodinti skirti Viburnum spp., Camellia spp. ir Rhododendron spp. augalai, išskyrus Rhododendron simsii Planch. ir sėklas ◄ , gali joje judėti tik tada, jei vežami kartu su augalų pasu, paruoštu ir išduotu remiantis Komisijos direktyva 92/105/EEB ( 3 ).

4 straipsnis

Į Bendriją neleidžiama įvežti neatsparios žievės iš Jungtinių Amerikos Valstijų.

▼M1

5 straipsnis

1. Bendrijoje užaugusių sodinti skirtų Viburnum spp., Camellia spp. ir Rhododendron spp. L. augalų, išskyrus Rhododendron simsii Planch. ir sėklas, negalima ►M2 vežti Bendrijoje ◄ , jei jie neatitinka ►M3 šio sprendimo I priedo ◄ 3 punkte nustatytų sąlygų. Šių augalų augintojai registruojami laikantis Tarybos Direktyvos 92/90/EEB ( 4 ) nuostatų.

2. Valstybės narės užtikrina, kad registruoti gamintojai praneštų atsakingoms oficialioms institucijoms apie kiekvieną įtariamą minėto kenksmingo organizmo atsiradimo arba patvirtintą jo nustatymo atvejį.

▼B

6 straipsnis

▼M1

1. Valstybės narės, siekdamos nustatyti, ar yra užsikrėtimo minėtu kenksmingu organizmu įrodymų, savo teritorijoje atlieka oficialius tyrimus, apimančius ir kultūrinių, ir nekultūrinių augalų tyrimą.

▼M2

2. Nepažeidžiant Direktyvos 2000/29/EB 16 straipsnio 1 dalies nuostatų, kasmet iki gruodžio 1 d. apie 1 dalyje nurodytų tyrimų rezultatus pranešama Komisijai ir kitoms valstybėms narėms.

▼M1

3. Valstybės narės, siekdamos užtikrinti, kad neatsparių kenkėjams augalų judėjimas atitiktų šiame sprendime nustatytas sąlygas, savo teritorijoje gali imtis atitinkamų priemonių, kad būtų vykdoma oficiali tokio judėjimo kontrolė.

▼M3

6a straipsnis

1. Valstybės narės raštu informuoja Komisiją ir kitas valstybes nares apie 3 straipsnio 1 dalies antroje pastraipoje numatytos nukrypti leidžiančios nuostatos taikymą.

Nukrypti leidžiančią nuostatą taikiusios valstybės narės iki kiekvienų metų liepos 15 d. pateikia Komisijai ir kitoms valstybėms narėms informaciją ir nurodo praėjusiais metais pagal šio sprendimo 3 straipsnio 1 dalies antrą pastraipą importuotų siuntų skaičių ir pateikia išsamią ataskaitą apie visus siuntos sulaikymo atvejus kaip nurodyta šio straipsnio 2 dalyje.

2. Valstybės narės ne vėliau nei per dvi darbo dienas praneša Komisijai ir kitoms valstybėms narėms apie siuntos, įvežtos į jų teritoriją pagal 3 straipsnio 1 dalį, neatitinkančios II priede nustatytų sąlygų, sulaikymą.

3. Komisija paprašo Jungtinių Amerikos Valstijų pateikti jai reikalingą techninę informaciją, kad Komisija galėtų įvertinti Pjautinės kietmedžio medienos džiovinimo kameroje sertifikavimo programos veikimą.

▼B

7 straipsnis

Valstybės narės ne vėliau kaip iki 2002 m. spalio 31 d. suderina patvirtintas sprendimą atitinkančias priemones, kurios padėtų apsisaugoti nuo kenksmingo organizmo įvežimo ir jo paplitimo, bei nedelsdamos apie tai informuoja Komisiją.

8 straipsnis

Ne vėliau kaip iki ►M2 2008 m. sausio 31 d. ◄ šį sprendimą būtina apsvarstyti i iš naujo.

9 straipsnis

Šis sprendimas skirtas valstybėms narėms.









►M3 I PRIEDAS ◄

1a. Nepažeidžiant Direktyvos 2000/29/EB III priedo A dalies 2 punkto, IV priedo A dalies 1, 11.1, 39 ir 40 punktų, Junginėse Amerikos Valstijose užaugę neatsparūs augalai vežami su ►M1 Direktyvos 2000/29/EB 13 straipsnio 1 dalyje ◄ nurodytu sertifikatu: a) kuriame nurodyta, kad jie yra užaugę kenksmingo organizmo neapimtose teritorijose. Rajono pavadinimas nurodomas sertifikato skyrelyje „kilmės vieta“; arba b) kuris išduotas oficialiai patvirtinus, kad augimo vietoje atlikus oficialius patikrinimus, įskaitant laboratorinius įtartinų požymių tyrimus, atliekamus nuo paskutiniojo vegetacijos ciklo pradžios, kenksmingų organizmų neeuropinių izoliatų ant neatsparių augalų nerasta. Be to, sertifikatas išduodamas tik po to, kai, prieš išsiuntimą paėmus tipinius augalų ėminius ir juos patikrinus, nerandama kenksmingo organizmo neeuropinių izoliatų. Sertifikato skyrelyje „papildoma deklaracija“ įrašoma: „Phytophthora ramorum Werres, De Cock & Man in ’t Veld sp. nov. neeuropinių izoliatų nerasta“.

1b. Įvežti 1a punkte nurodyti neatsparūs augalai Bendrijoje gali būti pervežami tik su augalų pasu, išduotu laikantis Direktyvos 92/105/EEB nuostatų, patvirtinančių 3 straipsnio 1 dalyje minimus patikrinimus.

2. Neatspari mediena iš Jungtinių Amerikos Valstijų į Bendriją gali būti importuojama tik kartu su ►M1 Direktyvos 2000/29/EB 13 straipsnio 1 dalyje ◄ nurodytu sertifikatu: a) kuriame nurodyta, kad jie yra užaugę kenksmingo organizmo neapimtose teritorijose. Rajono pavadinimas nurodomas sertifikato skyrelyje „kilmės vieta“; arba b) kuris išduotas oficialiai patikrinus ir įsitikinus, kad nulupta medienos žievė ir: i) kad ji jau nebeturi apvalaus rąsto formos arba ii) kad vanduo sudaro ne daugiau kaip 20 % medienos sausosios medžiagos, arba iii) kad mediena buvo dezinfekuota karštu oru arba karštu vandeniu; arba c) jei, importuojant pjautinę medieną su žievės likučiais arba be jų, pagal dabartinę komercinę praktiką ant jos arba jos pakuotės nurodytas tarptautiniu mastu pripažintas ženklas „išdžiovinta krosnyje“, „KD“ įrodo, kad ji gamybos proceso metu buvo išdžiovinta iki 20 % drėgnumo, išreikšto sausosios medžiagos procentais, taikant atitinkamą laiką ir temperatūrą.

▼M1

3. Bendrijoje užaugę sodinti skirti Viburnum spp., Camellia spp. ir Rhododendron spp. L. augalai, išskyrus Rhododendron simsii Planch. bei sėklas, gali būti ►M2 vežami Bendrijoje ◄ tik su augalų pasu ir tik tada, kai: a) jie yra iš vietovių, kuriose minėtas organizmas nėra paplitęs; arba b) nuo paskutiniojo pasibaigusio vegetacijos ciklo pradžios ant augalų augimo vietose neaptikta jokių kenksmingo organizmo požymių nei oficialių patikrinimų metu, nei vykdant laboratorinius įtariamų požymių tyrimus, atliekamus bent vieną kartą, pasirenkant tinkamą laiką, kai augalai yra aktyvaus augimo stadijoje ►M2 o nuo 2007 m. gegužės 1 d., atliekamus bent du kartus augimo sezonu tinkamu laiku, kai augalai yra aktyvaus augimo stadijoje; patikrinimų dažnumas priklauso nuo konkrečios augalų auginimo sistemos ◄ ; arba ▼M2 c) augimo vietoje ant minėtų augalų radus kenksmingo organizmo požymių, buvo taikytos atitinkamos procedūros, kuriomis siekta likviduoti kenksmingą organizmą. Jos turėjo apimti bent tokius darbus: i) užkrėstų augalų ir visų 2 m spinduliu nuo užkrėstų augalų esančių neatsparių augalų sunaikinimą, įskaitant jų augimo terpę ir augalų likučius; ii) visų neatsparių augalų, esančių 10 m spinduliu nuo užkrėstų augalų, ir visų likusių užkrėsto sklypo augalų: — išsaugojimą augimo vietoje, — papildomą oficialų patikrinimą, kuris atliekamas bent du kartus per tris mėnesius po to, kai augalų aktyvaus augimo stadijoje buvo imtasi naikinimo priemonių, — per šį trijų mėnesių laikotarpį nebuvo atliekami jokie kenksmingo organizmo požymius slopinantys veiksmai, — minėtų oficialių patikrinimų metu kenksmingų organizmų augaluose nerasta; iii) pakartotinai atlikus visų kitų augimo vietoje esančių neatsparių augalų oficialų intensyvų patikrinimą po to, kai buvo aptiktas organizmas, šių patikrinimų metu kenksmingų organizmų juose nebuvo rasta; iv) tinkamos fitosanitarijos priemonės buvo taikytos augimo paviršiui 2 m spinduliu nuo užkrėstų augalų.

▼M1

4. Valstybės narės, aptikusios kenksmingo organizmo požymių kitur Bendrijoje, nei ant gamybos vietose augančių augalų, imasi atitinkamų priemonių, bent jau neleisdamos kenksmingam organizmui plisti. Šios priemonės gali apimti zonos, kurioje jos bus įgyvendinamos, nustatymą.

▼M3









II PRIEDAS

I DALIS

3 straipsnio 1 dalies antroje pastraipoje nurodytos sąlygos

3 straipsnio 1 dalies antroje pastraipoje nurodytos sąlygos, pagal kurias galima leisti įvežti į Sąjungą Jungtinių Amerikos Valstijų kilmės stambialapio klevo (Acer macrophyllum Pursh) ir ąžuolo (Quercus spp. L.) pjautinę medieną be žievės, neatitinkant I priedo 2 dalyje nustatytų sąlygų, yra tokios:

1) mediena pagaminama lentpjūvėse arba apdorojama JAV nacionalinės pjautinės kietmedžio medienos asociacijos (angl. NHLA) patvirtintose ir Pjautinės kietmedžio medienos džiovinimo kameroje sertifikavimo programoje (toliau – programa) dalyvauti keliamus reikalavimus atitinkančiose patalpose;

2) mediena išdžiovinta kameroje, ir drėgmė, išreikšta sausos medžiagos kiekiu, taikant atitinkamus laiko ir temperatūros grafikus, gaminant sudaro mažiau nei 20 % masės;

3) įvykdžius 2 punkte išdėstytą sąlygą, 1 punkte nurodytos lentpjūvės paskirtasis pareigūnas arba šio pareigūno prižiūrimas asmuo prie kiekvieno ryšulio pritvirtina standartinę plieninę atpažinimo apkabą. Kiekviena NHLA plieninė atpažinimo apkaba pažymima „NHLA – KD“ ir unikaliu pakuotės numeriu;

4) siekiant užtikrinti, kad būtų laikomasi 2 ir 3 punktuose nustatytų sąlygų, mediena patikrinama vadovaujantis sistema, nustatyta pagal programą, ir kuri apima patikrinimą prieš išsiuntimą ir stebėseną patvirtintose lentpjūvėse, kuriuos atlieka šiam tikslui kvalifikuoti ir patvirtinti nepriklausomi trečiosios šalies auditoriai. JAV žemės ūkio departamento Gyvūnų ir augalų sveikatos inspekcijos tarnyba kartkartėmis tikrina paruoštas siųsti medienos siuntas ir kas šešis mėnesius atlieka su programa susijusių NHLA įrašų ir procedūrų, nepriklausomų trečiųjų šalių auditorių, programos dalyvių lentpjūvių ir kitų atitinkamų patalpų auditą;

5) prie medienos pridedamas standartinis medienos džiovinimo kameroje sertifikatas, atitinkantis šio priedo II dalyje pateiktą modelį ir išduotas asmens arba asmenų, kuriems leista dalyvauti programoje ir kurį (-iuos) patvirtino NHLA inspektorius. Medienos džiovinimo kameroje sertifikatas užpildomas ir jame nurodomas pjautinės medienos be žievės tūris lentos pėdomis ir kubiniais metrais. Sertifikate taip pat nurodomas bendras ryšulių skaičius ir kiekvienas tiems ryšuliams priskirtas atpažinimo apkabos numeris.

II DALIS

Model of Certificate of Kiln-drying

Agreement No. 07–8100–1173-MU

Cert #. xxxxx-xxxxx

CERTIFICATE OF KILN DRYING

Sawn Hardwood Lumber







Lumber Kiln Dried by Consignee Name of Company: Name: Address: Address: City/State/Zip: City/State/Zip: Phone: Country: Order #: Port: Invoice #: Container #: Customer PO#:

Certificate Standard: This certifies that the lumber described below is of the allowed genera Quercus sp. and/or Platanus sp. and/or the species Acer saccharum and/or Acer macrophyllum; and has met the treatment requirements of the Dry Kiln Operators Manual and is bark free.

Description of Consignment:

Botanical Name of wood:

List species, thickness, grade of various items contained in shipment:







Bundle Numbers Clip ID Numbers Board Footage Cubic Meters Totals: # Bundles BdFt Cubic Meters:

(This document is issued under a program officially approved by the Animal, Plant, Health, and Inspection Service of the U.S. Department of Agriculture. The products covered by this document are subject to pre-shipment inspection by that Agency. No liability shall be attached to the U.S. Department of Agriculture or any representatives of the Department with respect to this certificate.)

AUTHORIZED PERSON RESPONSIBLE FOR CERTIFICATION







Name (print) _ Title _ I certify that the products described above satisfy the Kiln Drying requirements listed under Certificate Standard and is bark free. Signature _ Date _

NATIONAL HARDWOOD LUMBER ASSOCIATION VALIDATION







Name (print) Authorized signature Title Date

National Hardwood Lumber Association PO Box 34518 Memphis, TN 38184–0518 | Ph. 901–377–1818 | Faks. 901–347–0034 | www.nhla.com

PLEASE SIGN THIS FORM IN BLUE INK